Анурадха Рой — автор — Моята библиотека
По-долу е показана статията за Анурадха Рой от свободната енциклопедия Уикипедия, която може да се допълва и подобрява от своите читатели. Текстовото й съдържание се разпространява при условията на лиценза „Криейтив Комънс Признание — Споделяне на споделеното 3.0“.
1967 г. (53 г.)
Калкута, Западен Бенгал, Индия
любовен роман, драма
постколониалното общество и положението на жените в Индия
Рукун Адвани
anuradharoy.blogspot.bg
Анурадха Рой (на английски: Anuradha Roy) е индийска журналистка, книгоиздателка и писателка, авторка на бестселъри в жанра съвременен любовен роман.
Анурадха Рой е родена през 1967 г. в Калкута, Западен Бенгал, Индия. Отраства предимно в Хайдерабад, където завършва средно образование в гимназия „Насър“. Пише от ученическите си години. Завършва английска филология в Президенси Колидж на Университета на Калкута и колежа Ню Хол на Кеймбриджския университет.
След дипломирането си работи като журналист, като нейни материали и литературна критика са публикувани в „Аутлук“, „Индия Тудей“, „Аутлук Тревълър“, „Нешънъл Джеографик Тревълър“, ”Библио“, „Телеграф“, Индиън Експрес“ и „Хинду“. Работи като редактор и дизайнер в независимото издателство за документалистика и академична литература „Пърмънент Блек“, което съучредява през 2000 г. и управлява заедно със съпруга си Рукун Адвани.
Първоначално пише документални книги. Първата от тях „Patterns of Feminist Consciousness in Indian Women Writers“ е публикувана през 1999 г. През 2004 г. писателката печели наградата „Пикадор Аутлук“ за нехудожествена литература.
Първият ѝ роман „Атлас на невъзможния копнеж“ е публикуван през 2008 г. Той е поетична драма за живота в голямо индийско семейство. В него попада момче, което се сприятелява с една от дъщерите на рода. Нейният баща не желае да приеме тяхната любов и се намесва, но изпитанията са само проверка за тяхната любов. Книгата става бестселър и е преведена на повече от 15 езика по света. Номинирана е за награди.
През 2011 г. е публикуван вторият ѝ роман „The Folded Earth“, който е удостоен с наградата „Кросуърд“, а през 2015 г. романът ѝ „Sleeping on Jupiter“ удостоен с наградата „DSD“ за южноазиатска литература.
Анурадха Рой живее със семейството си предимно в Раникет, Индия.
An Atlas of Impossible Longing (2008)
Атлас на невъзможния копнеж, изд.: Унискорп, София (2015), прев. Михаела Михайлова
The Folded Earth (2011)
Sleeping on Jupiter (2015)
First Proof (2005) – с още 30 автора
Patterns of Feminist Consciousness in Indian Women Writers (1999)
Immolating Women: A Global History Of Widow Burning From Ancient Times To The Present (2006) – с Йорг Фиш и Рекха Камат Раджан
Cultural Communism in Bengal 1936–1952 (2015)
((en)) Биография и интервю в „Suprose“, 11 юли 2012 г.
Официален уебсайт на Анурадха Рой
Произведения на Анурадха Рой в Моята библиотека
BIBSYS: 9003537
BNF: cb165043250 (данни)
Europeana: 131501
ISNI: 0000 0001 1874 1294
LCCN: n2008209812
SUDOC: 059741112
VIAF: 26548825
WorldCat (през LCCN): n2008-209812